**Perkáta Nagyközség Önkormányzata Képviselő-testülete**

**5/2021. (II. 26.) önkormányzati rendelete**

**A helyi termelői piac létesítéséről és üzemeltetéséről**

Perkáta Nagyközség Alpolgármestere „a katasztrófavédelemről és a hozzá kapcsolódó egyes törvények módosításáról” szóló 2011. évi CXXVII. törvény 46. § (4) bekezdésében biztosított jogkörében, az Alaptörvény 32. cikk (2) bekezdésében kapott felhatalmazás alapján, „Magyarország helyi önkormányzatairól” szóló 2011. évi CLXXXIX. törvény 13. § (1) bekezdés 14. pontjában meghatározott feladatkörében eljárva, „a vásárokról, a piacokról, és a bevásárlóközpontokról” szóló 55/2009. (III. 13.) Korm. rendeletben foglaltak alapján a helyi termelői piac működéséről és üzemeltetéséről a következőket rendeli el:

**A rendelet hatálya**

1. § (1) A rendelet hatálya kiterjed a Perkáta, 1103/1 helyrajzi számú ingatlanon található helyi termelői piac (a továbbiakban: piac) területére.

(2) A rendelet személyi hatálya a piac fenntartójára, üzemeltetőjére, a piacon kereskedelmi és értékesítési tevékenységet folytatókra és a piac területén tartózkodó magánszemélyekre, vásárlókra terjed ki.

**A piac fenntartása, üzemeltetése**

2.§ (1) Perkáta Nagyközség Önkormányzata Képviselő-testülete a termelői termékekkel történő jobb ellátás érdekében helyi termelői piacot tart fenn és üzemeltet.

(2) A piac nyitva tartásáról, működési rendjéről, a piaci díjtételekről, a piaci árusítás szabályairól az üzemeltető jól látható helyen hirdetményben tájékoztatja az árusokat.

(3) Az üzemeltető gondoskodik különösen:

1. a piac területének tisztántartásáról,
2. a megfelelő hulladéktároló elhelyezéséről, szükség szerinti fertőtlenítéséről,
3. a hulladék elszállításáról,
4. a piac megnyitásáról, az odaérkező árusok elhelyezéséről,
5. a piac rendjének fenntartásáról, a kapcsolódó jogszabályi rendelkezések folyamatos betartásának ellenőrzéséről,
6. a helypénz beszedéséről, befizetésének ellenőrzéséről és elszámolásáról.

**A piac működésének rendje és az árusítás feltételei**

3. § (1) A piac minden Kedd és Szombat 8.00-14.00 óráig tart nyitva.

(2) A piacon az alábbi termékek hozhatók forgalomba:

1. a saját gazdaságban előállított növényi eredetű alaptermékek (zöldség, gyümölcs, virág),
2. a saját gazdaságban előállított mezőgazdasági termékből származó, savanyított termékek és egyéb feldolgozott növényi eredetű termék,
3. méz, méhészeti termék,
4. saját tenyésztésű, nevelési állatból származó tej, tejtermék, tojás,
5. sertéshúsból előállított füstölt hús, étkezési zsír az élelmiszerek előállítására és forgalmazására vonatkozó külön jogszabály szerint,
6. kistermelő által a vonatkozó jogszabályi előírások szerint a saját gazdaságban nevelt, tulajdonában lévő sertés, juh, kecske, és szarvasmarha saját gazdaságban történt feldolgozása útján előállított húskészítmények,
7. darabolás nélkül vágott és belezett baromfi (tyúk, vízi szárnyas, pulyka) és nyúlfélék,
8. a vadon betakarított, összegyűjtött terméket, a vadon termett gomba kivételével;
9. élő hal.

(3) A piacot mind az árusok, mind a vásárlók kötelesek a közegészségügyi rendelkezéseknek megfelelően tisztántartani, a szemetet, hulladékot a kijelölt hulladékgyűjtőbe elhelyezni.

4. § (1) A piacon árusítást kezdeni az 1. melléklet szerinti „Nyilvántartási adatlap” üzemeltető megbízottjának történő átadásával, a helykiosztás és a helypénz megfizetését követően lehet.

(2) A helypénz összege az elfoglalt terület nagysága és a 2. mellékletben foglalt egységár alapján kerül megállapításra. Minden megkezdett négyzetméter egy egész négyzetméternek számít. A helypénz megállapításánál az áruval elfoglalt terület kerül felmérésre. A helypénzt az üzemeltető megbízottja helyben kiállított számla alapján szedi be.

5. § (1) Aki a piacon engedély nélkül foglal el árusítóhelyet és azt az üzemeltető megbízottja felszólítására sem hagyja el, a piacról legfeljebb hat hónapra kitiltható. Ismételt szabályszegés esetén a kitiltás többször alkalmazható.

**Záró rendelkezések**

6. § (1) A rendelet 2021. február 26. napján lép hatályba.

(2) Az üzemeltetési szabályzatot a perkátai helyi termelői piac működési rendjéről a rendelet 3. melléklete tartalmazza.

Perkáta, 2021. február 26.

Oláh István Dr. Lakos László

alpolgármester jegyző

***Záradék:***

A rendeletet a Perkátai Polgármesteri Hivatal hirdetőtábláján történő kifüggesztéssel kihirdetem.

Perkáta, 2021. február 26.

Dr. Lakos László

jegyző

1. melléklet az 5/2021. (II. 26.) önkormányzati rendelethez

NYILVÁNTARTÁSI ADATLAP

Cég/magánszemély neve: ……………………………………………………………………….

Cég esetén a képviselő neve: …………………………………………………………………….

Adószám: ………………………………………………………………………………………..

Székhely/lakcím: ………………………………………………………………………………..

Telefonszám: ……………………………………………………………………………………

E-mail cím: ……………………………………………………………………………………...

Gazdasága, illetve a termelés és előállítás helye: …………………………..................................

Árusított termékkör: …………………………………………………………………………….

Engedély száma: ………………………………………………………………………………...

Regisztrációs szám: ……………………………………………………………………………..

Kelt: ……………………………………………………………………………………………..

………………………………………......

aláírás

2. melléklet az 5/2021. (II. 26.) önkormányzati rendelethez

A termelői piacon történő árusítás díja (helypénz): 100,- Ft/m2

3. melléklet az 5/2021. (II. 26.) önkormányzati rendelethez

**Üzemeltetési Szabályzat a perkátai helyi termelői piac működési rendjéről**

**1. A szabályzat kiadásának célja**

A Perkáta Nagyközség Önkormányzata (2431 Perkáta, Szabadság tér 1.) által üzemeltetett helyi termelői piac működési rendjének meghatározása „a vásárokról, a piacokról, és a bevásárlóközpontokról” szóló 55/2009. (III. 13.) Kormányrendelet és a kapcsolódó jogszabályok alapján, a vonatkozó előírások betartása és betartatása, valamint a piac rendjének biztosítása.

A termelői piac létrehozásának elsődleges célja, hogy a helyi és környékbeli kistermelők, őstermelők, kézművesek minőségi termékeinek értékesítési lehetőséget nyújtson, és a vonzáskörzetében élők jó minőségű hazai agrártermékekhez jutását biztosítsa elérhető árakon.

**2. A szabályzat hatályba lépése**

A szabályzat Perkáta Nagyközség Önkormányzata a helyi termelői piac létesítéséről és üzemeltetéséről szóló 5/2021. (II. 26.) rendelet hatályba lépése napján lép hatályba, rendelkezéseit ezen időponttól kell alkalmazni.

**3. A szabályzat területi hatálya**

A szabályzat területi hatálya a Perkáta, 1103/1 helyrajzi számú ingatlanon található helyi termelői piac területén folytatott kereskedelmi tevékenységre terjed ki.

**4. A szabályzat személyi hatálya**

A szabályzat személyi hatálya kiterjed a piacon értékesítő tevékenységet végzőkre, a piac területén tartózkodókra, a piac működésével kapcsolatos tevékenyéget folytatókra.

**5. A piac fenntartása és üzemeltetése**

A piac fenntartója és üzemeltetője Perkáta Nagyközség Önkormányzata Képivelő-testülete.

**6. A piacon árusításra jogosultak meghatározása**

6.1. A Piacon csak azon őstermelők, kistermelők és kézművesek árusíthatnak, akik áruik előállításához és értékesítéséhez szükséges valamennyi szakhatósági engedéllyel és a kötelező nyilvántartásokkal rendelkeznek.

6.2. A piacon árusítást végző személy az árusítási jogosultságát a piaci értékesítési hely elfoglalása előtt kistermelő esetén őstermelői igazolvánnyal, vállalkozó esetén vállalkozói igazolvánnyal vagy cégbejegyzést igazoló irattal az Üzemeltető megbízottja előtt igazolja. A piacon árusító az árusítási jogosultságát igazoló dokumentumot a piaci árusítás teljes időtartama alatt köteles magánál tartani, és az ellenőrzésre jogosultaknak bemutatni. Kistermelő élelmiszer értékesítését a kistermelőn kívül a vele egy háztartásban élő személy, valamint a kistermelő házastársa, bejegyzett élettársi kapcsolatban élő élettársa, nagykorú gyermeke, testvére, szülője, nagyszülője is végezheti.

6.3. Nem foglalhatja el a piaci értékesítési helyet az a személy, aki az árusítási jogosultságát a 6.2. pontban foglaltaknak megfelelően nem igazolja.

6.4. Az árusok kötelesek betartani „a kistermelői élelmiszer-termelés, -előállítás és -értékesítés feltételeiről” szóló 52/2010. (IV. 30.) FVM rendeletben foglaltakat.

**7. A piacon folytatható kereskedelmi tevékenység**

Az árusításra jogosult személy a piacon kizárólag a külön jogszabály szerint meghatározott termékeket értékesíthet, az abban meghatározott feltételekkel:

Értékesíthető termékek:

a) a saját gazdaságában előállított növényi eredetű alaptermékeket (zöldség, gyümölcs, virág);

b) a saját gazdaságában előállított mezőgazdasági termékekből származó, savanyított termékek és egyéb feldolgozott növényi eredetű terméket;

c) méz, méhészeti termék;

d) saját tenyésztésű, nevelésű állatból származó tej, tejtermék, tojás;

e) darabolás nélkül vágott és belezett baromfit (tyúk, vízi szárnyas, pulyka) és nyúlféléket;

f) sertéshúsból előállított füstölt hús, étkezési zsírt és élelmiszerek előállítására és forgalmazására vonatkozó külön jogszabály szerint;

g) a kistermelő a vonatkozó jogszabályi előírások szerint a gazdaságában nevelt, tulajdonában lévő sertést, juhot, kecskét és szarvasmarhát saját gazdaságában feldolgozhatja, húskészítményeket állíthat elő, és a terméket közvetlenül a végső fogyasztónak a piacon értékesítheti;

h) a vadon betakarított, összegyűjtött terméket;

i) élő halat.

**Gyűjtött, szedett gomba árusítása a piacon nem engedélyezett.**

A hűtést igénylő termékek hűtéséről az árus köteles gondoskodni. Hűtéshez szükséges áram a Piac területén 500 Ft/nap áron biztosított.

**8. Helyhasználat időtartama**

A helyhasználat lehet napi, vagy szerződés alapján tartós helyhasználat.

A helyhasználó a kijelölt árusító helyet az üzemeltető engedélye nélkül nem változtathatja meg, a piac területén máshol nem árusíthat.

A tartós helyhasználó a helyhasználati díjat előre köteles megfizetni.

A szerződés alapján a tartós helyhasználatra kijelölt hely – amennyiben azt a jogosult a nyitás követő ½ órán belül nem foglalja el - alkalmi árusításra kiadható. Ezen határidőn túl érkező, tartós helyhasználónak minősülő kistermelő az üzemeltető által kijelölt helyen árusíthat.

**9. Az üzemeltető által biztosított szolgáltatások**

A piac területének a tisztántartásáról, a szemét elszállításáról, a szükséges fertőtlenítésről az üzemeltető gondoskodik.

**10. A helyhasználó kötelezettségei**

A piacon elfoglalt helyért a helyhasználó a hatályos díjszabás szerinti összeget köteles fizetni. A helyhasználati díj magában foglalja a terület használati díját, a közös költséget (a köszhasználatú vízvételi helyekről igénybe vett vízmennyiségeknek, a közös terület takarításának díját stb.).

**11. A piaci rend**

A piacra vonatkozó házirendet az üzemeltető határozza meg, és arról jól látható helyen közzétett hirdetményben tájékoztatja az árusokat és vásárlókat.

**12. Piac nyitva tartása**

A piac nyitva tartásának ideje minden Kedd és Szombat 8.00-14.00 óráig történik.

Perkáta, 2021. február 26.

Oláh István

alpolgármester